CELEX: 32012R1251
Language: da
Date: 2012-12-20 00:00:00
Title: Kommissionens gennemførelsesforordning (EU) nr. 1251/2012 af 20. december 2012 om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

21.12.2012   
            
            
               DA
            
            
               Den Europæiske Unions Tidende
            
            
               L 352/42
            
         KOMMISSIONENS GENNEMFØRELSESFORORDNING (EU) Nr. 1251/2012
   af 20. december 2012
   om ændring af Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   EUROPA-KOMMISSIONEN HAR —
   under henvisning til traktaten om Den Europæiske Unions Funktionsmåde,
   under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Bilag I til forordning (EF) nr. 1183/2005 indeholder en liste over de fysiske og juridiske personer, enheder eller organer, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 12. og den 30. november 2012 besluttede FN's Sikkerhedsråds sanktionskomité at føje tre personer til listen over personer og enheder, der er omfattet af indefrysningen af aktiver.
            
         
               (3)
            
            
               Der bør foretages en ajourføring af de adresser, der findes i bilag II til forordning (EF) nr. 1183/2005, og som bruges ved underretning af Europa-Kommissionen.
            
         
               (4)
            
            
               Bilag I og II til forordning (EF) nr. 1183/2005 bør derfor ajourføres.
            
         
               (5)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         VEDTAGET DENNE FORORDNING:
   Artikel 1
   Forordning (EF) nr. 1183/2005 ændres således:
   
               1)
            
            
               Bilag I ændres i overensstemmelse med bilag I til denne forordning.
            
         
               2)
            
            
               Bilag II ændres i overensstemmelse med bilag II til denne forordning.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2012.
      
         
            På Kommissionens vegne For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EUT L 193 af 23.7.2005, s. 1.
   
      BILAG I
      Bilag I til forordning (EF) nr. 1183/2005 ændres således:
      Følgende punkter tilføjes under overskriften "A. Fysiske personer":
      
                  (a)
               
               
                  
                     "Sultani Makenga (alias a) Colonel Sultani Makenga, b) Emmanuel Sultani Makenga. Fødselsdato: 25. december 1973. Fødested: Rutshuru, Den Demokratiske Republik Congo. Nationalitet: congolesisk. Andre oplysninger: militær leder af oprørsgruppen M23, der opererer i Den Demokratiske Republik Congo. Den i artikel 5, stk. 1, litra b), omhandlede dato: 12.11.2012."
                  
               
            
                  (b)
               
               
                  
                     "Baudoin Ngaruye Wa Myamuro (alias Colonel Baudoin Ngaruye). Fødselsdato: 1978. Fødested: Lusamambo, Lubero-området, Den Demokratiske Republik Congo. Andre oplysninger: militær leder af oprørsbevægelsen M23. FARDC ID: 1-78-09-44621-80. Den i artikel 5, stk. 1, litra b), omhandlede dato: 30.11.2012."
                  
               
            
                  (c)
               
               
                  
                     "Innocent Kaina (alias a) Colonel Innocent Kaina, b) India Queen. Fødested: Bunagana, Rutshuru-området, Den Demokratiske Republik Congo. Den i artikel 5, stk. 1, litra b), omhandlede dato: 30.11.2012."
                  
               
            
   
      BILAG II
      Bilag II til forordning (EF) nr. 1183/2005 ændres således:
      Overskriften "Det Europæiske Fællesskab" og afsnittet under "Det Europæiske Fællesskab" affattes således:
      
         "Europa-Kommissionen underrettes på følgende adresse:
         
                     Europa-Kommissionen
                  
               
                     Tjenesten for Udenrigspolitiske Instrumenter (FPI)
                  
               
                     Kontor EEAS 02/309
                  
               
                     1049 Bruxelles (Belgien)
                  
               
                     E-mail: relex-sanctions@ec.europa.eu"